Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kohtus Keenia presidendi Uhuru Kenyattaga
ja väljendas toetust Aafrikale selle võitluses terrorismi vastu.
USA välisminister Kerry hoiatab: Süüria terveks jätmine võib raske olla,
kui poliitilise lahenduseni jõudmine veel kaua aega võtab.
Kurdi eriüksused vabastasid
ISISe poolt Iraagis vangistatud teismelise Rootsi tüdruku.
Peaminister Netanyahu kohtus oma Jeruusalemma residentsis
Keenia presidendi Uhuru Kenyattaga
seoses viimase 3-päevase Lähis-Ida visiidiga.
Ühisel pressikonverentsil ütles Netanyahu,
et mõlemad riigid võitlevad pidevalt terrorismiga
ning rõhutas partnerluse tähtsust tulevikuvõimalustest kinnihaaramisel.
Meie riigid on kannatanud brutaalsete terroristide käes
ja meil pole mingeid illusioone - nad tahavad mõrvata meie rahvast.
Teame, et see on meie ühine võitlus ja oleme valmis palju rohkem tegema.
Iisrael on valmis töötama Aafrika riikidega
meie ühises võitluses radikaalse islamiterrorismiga.
Üha rohkem Aafrika riike tunnistavad, mida teie tunnistate,
et Iisrael on unikaalne partner selle ekstremismi vastu.
Iisrael on unikaalne partner,
kellega saab koostööd teha tulevikuvõimalustest kinnihaaramisel.
Keenia president kasutas võimalust rõhutada oma riigi huvi
võidelda radikaalse ekstremismiga
ja avaldas soovi tugevdada partnerluses juudiriigiga
kahe riigi julgeolekualast koostööd.
Ekstremismile pole ruumi. Peame tegema kõik,
et kaitsta meie vabadusi, veendumusi, printsiipe ja ühiseid väärtusi.
Ootame julgeolekukoostöö tugevdamist ja partnerlust teiega,
ja ülejäänud maailmaga võitluses vägivaldse ekstremismiga.
Varem kohtus president Uhuru oma Iisraeli kolleegi Rivliniga,
kes kiitis Keenia riigipead juhirolli ja pühendumuse eest rahule.
Teie juhtroll rahukõnelustel Aafrikas
on märk teie vastutustundlikkusest regiooni ees
ja teie pühendumusest rahule.
Annan teile au koos kogu Iisraeli ja Keenia rahvaga.
Annan au Keenia rahvale selle tugeva juhirolli eest.
Hr president,
Iisrael on uhke koostöö üle meie kahe rahva vahel.
President Kenyatta rääkis Rivlinile Keenia tugevast sõprusest Iisraeliga
ja rõhutas lootust tugevdada julgeolekukoostööd kahe riigi vahel
keset terrorismi.
Sarnaselt Iisraeliga on ka Keenial mitmeid julgeolekuväljakutseid,
mis nõuavad tähelepanu ja vahendeid.
Seetõttu soovin, et süveneks julgeolekukoostöö
ja luureinfovahetus kahe riigi vahel,
et vastata uutele ja tõsisematele ohtudele.
Loodan siiralt, et minu visiit
tsementeerib juba tugevaid sidemeid meie kahe riigi vahel.
Kinnitan teile, hr president,
et peame Keenias Iisraeli väga kalliks ja eriliseks sõbraks.
Presidendi visiidil Jeruusalemma
allkirjastati põllumajandus- ja veekoostöö leping.
Visiit toimub seoses Netanyahu peatse Aafrika-reisiga
Keeniasse ja Ugandasse.
Netanyahu visiit
tähistab 4.07.1976. a Entebbe reidi 40. aastapäeva,
kus tema vend Yonatan Netanyahu hukkus Ugandas
Iisraeli pantvangide päästeoperatsioonil.
See oleks ühtlasi esimene Iisraeli peaministri visiit
Sahara-tagusesse Aafrikasse
pärast Yitzhak Shamiri visiiti nelja Lääne-Aafrika riiki 1987. a.
Süüria konflikti teemal -
USA välisminister Kerry sõnul võib Süüria terveks jätmine raske olla,
kui poliitiline lahendus veel kaua aega võtab.
USA esidiplomaat rõhutas Kongressi istungil,
et kahjuks ei tea keegi lahendust Süüria konfliktile,
aga kui poliitiline üleminekuetapp
president Assadi valitsuse asendamiseks Süürias peagi ei alga,
on olemas plaan B,
millega Kerry viitas määratlemata tagavaraplaanidele,
mis võivad sisaldada ka sõjategevust.
Keegi peab maha istuma ja jõudma selgusele,
mis Süüriast saab. Aga kui liiga kaua ootame,
võime selle terveks jätmisega hiljaks jääda.
Nii et see on kaalul. Ma ei luba midagi ega väida,
et see protsess on kindel, sest ma ei tea.
Kuid tean, et see on parim viis sõda lõpetada,
ja see on ainus olemasolev alternatiiv, kui tahame poliitilist lahendust.
Kerry avalduse eel
kiitsid president Assadi valitsus ja mässuliste rühmitused heaks
USA ja Venemaa pakutud tingimused vaenutegevuse lõpetamiseks,
mis jõustub laupäeval, 27. veebruaril.
Vahepeal hoiatas EL välispoliitikajuht Mogherini nn kuuma sõja ohu eest
Venemaa ja Türgi vahel Lähis-Idas.
Räägime alati Süüriast
kui käepikendussõjast regionaalsete tegijate vahel.
On oht, et see muutub millekski suuremaks.
Ma ei räägi külmast sõjast.
Meil on kuuma sõja risk tavapärasest erinevate osalistega.
Mitte tingimata Venemaa ja USA, vaid võimalik, et Venemaa ja Türgi.
Ja eurooplastena oleme huvitatud pingete leevendamisest.
Mogherini avaldus kõlas
vaatamata Moskva ja Washingtoni sõlmitud vaenutegevuse lõpetamisele.
NATO liige Türgi toetab käiku Süürias,
kuid oli skeptiline vaenutegevuse lõpetamise edukuse suhtes
seoses Venemaa nn varjatud pürgimustega.
Teise teema juurde -
Kurdi eriüksused vabastasid eelmisel nädalal toimunud reidiga
ISISe poolt Iraagis vangistatud teismelise Rootsi tüdruku,
väitis autonoomilise regiooni julgeolekunõukogu.
16-aastane tüdruk sõitis mullu Rootsist Süüriasse
ja hiljem edasi Iraaki,
kus Kurdi väed ta 17. veebruaril
ISISe kantsist Mosulis päästsid.
Kurdi Julgeolekunõukogu teatel pärines tüdruk Rootsi Borase linnast
ja meelitati pettusega Süüriasse ISISe liikme poolt Rootsis.
Teismeline asub hetkel Kurdistanis ja antakse üle Rootsi võimudele,
et ta võiks pärast vajalikke korraldusi koju sõita.
Aitäh vaatamast!
Meid näeb ka internetis aadressil tv7israelnews.com või tv7.fi
Aktuaalseid uudiseid leiate meie Facebooki lehelt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri